Bilfører omkom i kollisjon på E18 i Bamble
Skadeomfanget for passasjeren er uavklart, opplyser operasjonsleder Gisle Småge i Telemark politidistrikt. Føreren av personbilen ble erklært død av lege på ulykkesstedet. Lastebilsjåføren skal ha sluppet fra ulykken uten fysiske skader. Politiet fikk melding om ulykken klokken 18. E18 på ulykkesstedet er stengt på ubestemt tid, med omkjøring fra Gjerdemyra i sør og Rugtvedt i nord.
Føreren av en personbil mistet livet i en kollisjon med en lastebil på E18 ved Dørdal i Bamble kommune søndag ettermiddag. En passasjer er brakt til sykehus.